《移居甲子春作 其二》
明代·释古易

草屋频迁次，东风值早过。耳惭聋太晚，发喜白偏多。

潭静雁无影，春归莺自歌。浮生惟一笑，不必问如何。

作者简介：古易，字别行。番禺人。俗姓崔。族本儒家，与从父广慈大师同师天然老和尚。逮终养后，挈其妇与一女一子相继禀具。初为雷峰殿主，迁典客，寻掌书记。尊礼旋庵湛公，恩如父子。临化以手枕卧，顺适而终。清道光《广东通志》卷三二八有传。